tomron87/hebrew-wikipedia-sentences-corpus huggingface dataset:
nm הוא פקודה בחלק מגרסאות יוניקס ומערכות הפעלה דומות אשר בודקת קבצים בינאריים (בפרט ספריות, קובצי אובייקט וקובצי הרצה) ומציגה את תוכנם או מטא-דאטה המאוחסן בהם כדוגמת טבלת סמלים (symbol table).
הפלט מאפשר לבחון את סוגי הסמלים השונים - למשל פונקציות הממומשות בקבצים ופונקציות הדרושות עבורם.
nm משמש כאמצעי עזר בניפוי שגיאות כדי לפתור בעיות הנובעות מהתנגשות שמות וכדי לבדוק חלקים ב-Toolchain.
nm מציג עבור כל סימול פרטים שונים למשל:
A - הערך של הסימול ידוע ולא ישתנה בקישור נוסף
U - הסימול אינו מוגדר
N הסימול משמש לניפוי שגיאות
B - הסימול מופיע בחטיבת BSS, לרוב סימולים לא מאותחלים או מאותחלים באפס
T - הסימול מופיע בחטיבת ה-text (חטיבת code)
קוד דוגמה הפלט של nm (הודר במהדר C של gcc) הפלט של nm (הודר במהדר של gcc) /*
ניטול בוטנט היה בוטנט זדוני שהפיץ נוזקות לרבות רוגלות וביצע מתקפות מניעת שירות מבוזרות, אשר התגלה בשנת 2012.
שיא פעילותו היה בעיקר בסין, כשסך קורבנותיו במדינה עמד על כ-85 אחוזים.
התולעת הופצה בצורת עמית לעמית ובאמצעות מערכות הפעלה מזויפות.
בתאריך 10 בספטמבר 2012, הגישה חברת מיקרוסופט בקשה להקפאת 70,000 שמות מתחם ששימשו את שרתי השליטה והבקרה של בוטנטים זדוניים.
לאחר אישור הבקשה על ידי צו בית משפט, הוקפאו שמות המתחם והיקף הפעילות של הבוטנט ירד באופן משמעותי.
Nirvana (בעברית: אושר) הוא אלבום האולפן החמישי של זמרת הפופ דאנס הרומנייה, אינה.
האלבום יצא לאור ב-11 בדצמבר 2017, על ידי חברות התקליטים יוניברסל מיוזיק גרופ וגלובל רקורדס.
מתוך האלבום יצאו שלושת הסינגלים; "Gimme Gimme", "" ו-"Nirvana".
בדומה לאלבום הקודם Inna, גם באלבום זה ישנם שירים בכמה שפות שונות; אנגלית, רומנית וספרדית.
הסינגל השני מתוך האלבום "Ruleta", הפך ללהיט ואף הצליח לכבוש את מצעד ה-TV הרשמי של רומניה.
כמו כן, האלבום הופץ ביפן בספטמבר 2018.
על מנת לעזור בקידום האלבום, יצאה אינה לסיבוב ההופעות "Nirvana Tour".
שמו נגזר משם האלבום והוא כלל הופעות ביעדים שונים ברחבי העולם.
מדינהתאריך יציאהפורמטחברת תקליטיםמקוררומניה11 בדצמבר 2017תקליטוריוניברסל \ גלובלעולםהורדה דיגיטליתגלובליפן26 בספטמבר 2018
Nirvana הוא אלבום אוסף של להקת הגראנג' האמריקאית נירוונה.
הוא יצא לאור באוקטובר 2002. האלבום הוא אוסף של הלהקה מהקמתה ואלבומה הראשון "Blew" ועד האלבום האחרון שלה בתור להקה פעילה "MTV Unplugged in New York".
זהו האלבום השלישי שהוציאה הלהקה לאחר מותו של הסולן קורט קוביין באפריל 1994. בנוסף באלבום, הוצאה חדשה באלבום הייתה האחרונה שהוקלטה באולפן בהרכב מלא של הלהקה, השיר "You Know You're Right", ולא יצא מעולם עד כה (סביבו התנהל הליך משפטי על זכויות יוצרים בשנים שלפני יציאת האלבום).
האלבום פתח בדירוג במקום השלישי במצעד הבילבורד 200 האמריקאי עם 234 אלף עותקים שנמכרו.
האלבום מכר בסך הכל כמיליון עותקים בארצות הברית בלבד, וכ-2 מיליון עותקים באירופה בלבד, נכון ל-2007.
האלבום יצא לאור לאחר הסכם פשרה על עיזבונו של קוביין בין אלמנתו קורטני לאב לבין חברי הלהקה שנותרו, קריסט נובוסליץ' ודייב גרוהל, שהגיעו להסדר לאחר סכסוך משפטי ארוך שהחל אחרי מותו כ-8 שנים לפני כן.
הסכסוך היה בעיקר סביב השיר "You Know You're Right" שרצו להוציא לאור נובוסליץ' וגרוהל באוסף של שירים נדירים, אך לאב הטילה וטו על הפצתו, ותבעה את נובוסליץ' וגרוהל על זכויות ללהקת נירוונה.
התביעה של לאב טענה כי השיר "You Know You're Right" הוא להיט פוטנציאלי עתידי שיש לשמר באותה עת.
היא האמינה שיש להוציאו כסינגל לבדו ולא כחלק ממארז תקליטורים כפי שרצו נובוסליץ' וגרוהל להוציא אותו.
בספטמבר 2002, יצאה הודעה רשמית שהתביעה יושבה ושהשיר ייצא לאור במסגרת אלבום אוסף זה "Nirvana" - שהוא מקבץ הלהיטים החשובים של הלהקה מכל הזמנים, ולאחריו ייצא לאור אוסף תקליטורים נוסף בשנת 2004.
קריסט נובוסליץ' - גיטרה בס
דן פיטרס - תופים ב"Sliver"
פאט סמיר - גיטרה באלבום "MTV Unplugged"
לורי גולדסטון - צ'לו באלבום "MTV Unplugged"
קירה שאליי - צ'לו בשיר "Dumb"
בוץ' ויג - הפקה, טכנאי קול
סטיב אלביני - טכנאי קול, מיקסינג
ג'ק אנדינו - טכנאי קול, מיקסינג
סטיב פיסק - טכנאי קול, מיקסינג
אדם קספר - טכנאי קול, מיקסינג
סקוט ליט - הפקה, מיקס
רוברט פישר - ייעוץ אומנותי
מייקל מייסל, ג'יימב ברבר, ג'ון סילבה - הפקת הפרויקט
פרנק מיקולטה, פרנק אוקנפלס, צ'ארלס פיטרסון, Redfems - צילומים
Nine Track Mind הוא אלבום הבכורה של הזמר האמריקאי צ'ארלי פות'.
האלבום יצא לאור ב-29 בינואר 2016 דרך חברות התקליטים Artist Partner Group ואטלנטיק רקורדס, זאת לאחר שתוכנן לצאת קודם לכן ב-6 בנובמבר 2015, אך הוצאתו נדחתה.
האלבום הצליח מסחרית והגיע למקום השישי במצעד האלבומים האמריקאי בילבורד 200, שם גם הגיע למעמד של פלטינה כפולה.
עם זאת, הוא קיבל ביקורות שליליות לרוב ממבקרי המוזיקה, שכינו את הפקתו תפלה.
מאוחר יותר אף הודה פות' כי הוא היה מאוכזב מהתוצר הסופי.
Nippon Paint (ביפנית: 日本ペイントホールディングス株式会社) היא חברה יפנית העוסקת בייצור צבעים ומוצרים נלווים.
היא נחשבת לחברה הרביעית בעולם בתחומה.
החברה הוקמה בשנת 1881 על יד ג'וחירו מוטגי.
החל משנת 1927 היא ידועה בשם הנוכחי.
בשנת 1955 וו צ'ינג ליאנג קיבל זיכיון להפצה מוצרי החברה בסינגפור, ובשנת 2018 בנו התמנה ליושב ראש החברה.
בשנת 2017 החברה השלימה רכישת חברה עצמאית בארצות הברית ומאז היא פעילה במדינה תוך שימוש ב-130 חנויות ו-80 מפיצים של החברה שנרכשה.
בנוסף לכך Nippon Paint בעלת פעילות נרחבת ברחבי אסיה, אירופה ואמריקה הדרומית.
Nizkiz היא להקת רוק בלארוסית המבצעת שירים ברוסית ובבלארוסית.
הלהקה הוקמה בשנת 2008 בעיר מוהילב.
זו הקבוצה הבלארוסית הראשונה שהוציאה אלבום בפורמט דיגיטלי 3plet.
אלכסנדר אילין - שירה, גיטרה
סרגיי קולשה - גיטרה בס
Nirvana (בעברית: אושר) הוא המיני-אלבום הראשון של הזמר/ת סם סמית'.
המיני-אלבום יצא לאור ב-3 באוקטובר 2013 בפורמט הורדה דיגיטלית.
המיני-אלבום כולל חמישה שירים (שבעה במהדורת הבונוס), דוגמת "Safe with Me" שהגיע למקום ה-86 במצעד הסינגלים הבריטי.
המיני-אלבום כולל סינגל אחד, ארבעה שירים ושני שירים נוספים במהדורת הבונוס.
השיר "Safe with Me", שנכתב על ידי סמית' ובן אש, הגיע למקום ה-86 במצעד הסינגלים הבריטי.
השיר "Latch", שהיה לרצועה הרביעית מתוך המיני-אלבום, זכה במקום הראשון במצעד שירי הדאנס-אלקטרוני של הבילבורד האמריקאי.
מדינהתאריך יציאהפורמטחברת תקליטיםמקורהממלכה המאוחדת4 באוקטובר 2013הורדה דיגיטלית • תקליטPMRארצות הברית28 בינואר 2014הורדה דיגיטליתקפיטול
ניינטי וואן היא חברה דרום אפריקאית, המספקת שירותי אשראי, השקעות וניהול נכסים.
נכון לשנת 2020 מעסיקה החברה כ-700 עובדים ונסחרת בבורסה לניירות ערך בלונדון תחת השם N91 ובבורסה של יוהנסבורג תחת השם NY1.
מטה החברה הראשי נמצא בעיר לונדון, בריטניה ומטה נוסף בקייפטאון, דרום אפריקה.
ניינטי וואן הוקמה בשנת 1991 ביוהנסבורג תחת השם Investec Management Asset Management וסיפקה שירותי ניהול נכסים.
בשנת 2020, מותגה מחדש ושינתה את שמה ל-Ninety One כאזכור לשנה בה נוסדה החברה.
בחודש מרץ 2020, פורק המיזוג עם בנק Investec ונקבע כי 10 אחוזים ממניות החברה יוצעו לציבור ו-25 אחוזים יישארו בידי הבנק.
נימיק הוא מטבע מבוזר מבוסס טכנולוגיית הבלוקצ'יין, שמשמש כאמצעי להעברת כסף.
הנימיק הוא מטבע בעל קוד תוכנה פתוח שהופץ תחת רישיון Apache License 2.0, מבוסס על רשת עמית לעמית (P2P), אינו מנוהל על ידי רשת מרכזית כלשהי, ומוכר כאחד המטבעות החדשים בשוק המטבעות הקריפטוגרפיים.
הנימיק בנוי על JavaScript ומבוסס על הדפדפן, מה שהופך אותו זמין לכולם.
נימיק עובר בקרוב ממנגנון Argon2d לAlbatross ולהעביר את המטבע למבוסס Proof-of-stake
Nirvana (בעברית: נירוונה) הוא שיר שהוקלט על ידי הזמרת-יוצרת הרומנייה אינה.
השיר יצא לאור ב-28 בנובמבר 2017, על ידי חברת התקליטים גלובל רקורדס, כסינגל השלישי מתוך אלבום האולפן החמישי שלה, Nirvana (2017).
מבחינה מוזיקלית, "Nirvana" הוא שיר דאנס בהשפעה לטינית, הכולל קטע ראפ שמבוצע בספרדית.
השיר הגיע למקום השני במצעד הסינגלים של רומניה.
השיר נכתב על ידי אינה ותומאס טרולסן והופק על ידי סבסטיאן ברק, מרצ'ל בוטזן, דייוויד סיינטה, ולאד לוקאן ותומאס טרולסן.
הוא הופץ בפורמט של הורדה דיגיטלית כסינגל השלישי מתוך אלבום האולפן החמישי שלה באותו השם (2017) ב-28 בנובמבר 2017 על ידי גלובל רקורדס; הופצו עימו גרסאות שונות נוספות.
הווידאו קליפ הנלווה של "Nirvana" הועלה לערוץ היוטיוב הרשמי של אינה במקביל ליציאת הסינגל ב-28 בנובמבר; שני טיזרים מתוכו פורסמו ב-24 בנובמבר וב-27 בנובמבר 2017. צוות ההפקה NGM Creative נשכר לצילומים, בעוד שבוגדן פאון ביים את הקליפ ואלכסנדרו מורשאן צילם אותו.
אזורתאריך יציאהפורמטחברת תקליטיםמקורעולם28 בנובמבר 2017הזרמת מוזיקה • הורדה דיגיטליתגלובלאיטליה9 בפברואר 2018רדיו להיטים עכשווייםCDF
אנג'ייראט היא תוכנת מחשב זדונית המאפשרת שליטה וניהול מחשב מרוחק (RAT).
התוכנה זוהתה לראשונה בשנת 2013, על ידי חברת הסייבר הישראלית סיינט (Cynet), נכתבה על ידי קבוצת תקיפה בשם Sparclyheason וכוונה ליעדים במזרח התיכון.
בשנת 2014, הסירה חברת מיקרוסופט כארבעה מיליון אתרי אינטרנט במטרה להשבית את יכולותיה של תוכנת njRAT.
בשנת 2016, דיווחה חברת Softpedia שקמפיין ספאם המפיץ סוסים טרויאנים ותוכנות זדוניות כמו njRAT מכוונים למשתמשי דיסקורד.
בשנת 2017, נפרץ האתר הרשמי של המדינה האסלמית והציע להורדה את תוכנת Adobe Flash Player כשמאחוריה מסתתרת njRAT.
Nimiq הוא סדרת לווייני תקשורת של חברת Telesat שמיועדים להעברת שידורי טלוויזיה, בעיקר של חברות Bell Satellite TV ו-Dish Network.
הלוויין הראשון בסדרה Nimiq-1 שוגר בשנת 1999 מקוסמודרום בייקונור.
הוא נבנה על ידי לוקהיד מרטין ומשקלו היה 3,600 ק"ג.
אורך חיים המתוכנן של הלוויין היה 12 שנים.
בשנת 2002 שוגר לוויין נוסף.
בשנת 2003 הוא סבל מבעיה באספקת חשמל ורק חלק מהציוד שהותקן היה ניתן לניצול.
בשנת 2004 חברת Telesat החליטה לשכור מ-DirecTV לוויינים שכבר היו במסלול.
שמם שונה והם היו מיועדים להעברת שידורי Bell Satellite TV.
בשנת 2008 שוגר לוויין Nimiq-4 שנבנה ב-Astrium ותוכנן ל-15 שנות עבודה.
בשנת 2009 שוגר לוויין Nimiq-5 שמנוצל להעברת שידורי Dish Network.
בשנת 2012 שוגר לוויין Nimiq-6 שמנוצל להעברת שידורי Bell Satellite TV.
תאריך שיגור לוויין אתר שיגור/משגר יצרן משקל ציוד שידור הערות 20 במאי 1999 Nimiq 1 קוסמודרום בייקונור פרוטון M לוקהיד מרטין 3600 32 משיבים ב-Ku-band, 2 משיבים ב-Ka-band.
לא פעיל 29 בדצמבר 2002 Nimiq 2 קוסמודרום בייקונור פרוטון M לוקהיד מרטין 3600 32 משיבים ב-Ku-band, 2 משיבים ב-Ka-band.
17 בספטמבר 2009 Nimiq 5 קוסמודרום בייקונור פרוטון M SSL 4715 32 משיבים ב-Ku-band 17 במאי 2012 Nimiq 6 קוסמודרום בייקונור פרוטון M SSL 4500 32 משיבים ב-Ku-band
NixOS בשמה הרשמי, או Nix, היא הפצת לינוקס קהילתית, עצמאית המתבססת על מודל הפצה מתגלגל/יציב והצהרות קונפיגורציה דקלרטיביות, דבר המאפשר שחזור נוח ומיידי.
NixOS היא הפצה שנוצרה ומתבססת כולה על מנהל החבילות Nix.
מנהל החבילות ניתן להתקנה על כל מערכת לינוקס, לצד מנהל החבילות הבסיסי שמגיע עם המערכת (apt בדביאן, dnf בפדורה, pacman בארץ' וכו), ב־NixOS מנהל החבילות הבסיסי הוא nix.
לכל מערכת nixos יש קובץ קונפיגורציה; לרוב, אם לא תמיד, הוא ייקרא configuration.nix ותכולתו המינימלית תראה כך:{
}לאחר שינוי קובץ הקונפיגורציה, למשל, אם ירצה המשתמש להתקין חבילות, להוסיף משתמשים, לשנות את המעטפת וכיוצא בזה, יריץ את הפקודה nixos-rebuild switch עם הרשאות sudo.
לאחר כל שינוי גרסה, במידה והוא לא כרצון המשתמש או שמא הוא משובש, ניתן לחזור לגרסה הקודמת בעזרת nixos-rebuild switch --rollbackשימוש בקובץ ה־configuration.nix גורם לזגזוג בין מכונות להיות פשוט מאוד, שכן הוא מכיל את כל בחירות המשתמש, יש רק להעתיקו ולבנות מחדש את המערכת.
- אנקוסי סיקלל י אפריקה (אלוהים יברך את אפריקה) הוא סוג של hymn, כלומר שיר שנכתב במיוחד למטרת הערצה או תפילה לאלוהות או לדמות אנושית רבת חשיבות.
השיר הפך לשיר שחרור פאן-אפריקאי וגרסאות שלו אומצו מאוחר יותר כהמנונים הלאומיים של חמש מדינות באפריקה כולל זמביה, טנזניה, נמיביה וזימבבואה לאחר העצמאות, ודרום אפריקה לאחר סיום האפרטהייד.
הלחן של השיר עדיין משמש כהמנון הלאומי של טנזניה והמנון הלאומי של זמביה (זימבווה ונמיביה שינו מאז להמנונים חדשים עם מנגינות אחרות).
בשנת 1994 נלסון מנדלה קבע כי השיר יהיה ההמנון הלאומי של דרום אפריקה ;
ההמנון הזה נחשב לעיתים קרובות להמנון הלא רשמי ה"לאומי" של אפריקה.
לדברי האנתרופולוג דייוויד קופלן: "נקוסי סיקלל י אפריקה מסמל יותר מכל את המאבק לאחדות אפריקה ולשחרור דרום אפריקה."
"נקוסי סיקלל י אפריקה"הולחן בשנת 1897 על ידי אנוך סונטונגה, כומר ומורה בבית ספר ליד יוהנסבורג.
במקור הוא כלל בית אחד בשפת קסוסה ונועד להיות המנון.
בשנת 1927 הוסיף המשורר סמואל מחאיי שבעה בתים.
ההמנון כתוב בסולם סי במול מזור, בהרמוניה בת ארבעה חלקים עם חזרות ש"אופיינית גם למוזיקה מערבית וגם למנגינות דרום אפריקאיות ילידיות".
לראשונה הוא הושר בפומבי בשנת 1899 והביצוע הנוסף היה בסיום ישיבת הקונגרס הלאומי של הילידים בדרום אפריקה ב-1912..בשנת 1925 לאחר מכן הפך להמנון הסיום הרשמי של ישיבת הקונגרס, (ששינה את שמו וכיום הוא נקרא הקונגרס הלאומי האפריקאי.) בהמשך שימש כהמנון הרשמי של הקונגרס בתקופת האפרטהייד והיה סמל לתנועה נגד האפרטהייד.
במשך עשרות שנים בתקופת משטר האפרטהייד הוא נחשב בעיני רבים להמנון הלאומי הבלתי רשמי של דרום אפריקה, המייצג את סבלם של ההמונים המדוכאים.
בגלל הקשר שלו ל-ANC והוא נאסר על ידי המשטר בתקופת האפרטהייד.
בשנת 1994, לאחר סיום האפרטהייד, הנשיא החדש של דרום אפריקה, נלסון מנדלה, הכריז כי גם " " וגם ההמנון הקודם, " Die Stem van Suid-Afrika " יהיו ההמנונים הלאומיים של המדינה.
בשנת 1996 התפרסמה גרסה מקוצרת ששילבה את שתי היצירות כהמנון הלאומי החדש של דרום אפריקה תחת חוקת דרום אפריקה וגרסה זו אומצה בשנה שלאחר מכן.
גרסה זו משתמשת בכמה מהשפות הרשמיות של דרום אפריקה.
תרגום סוואהילי של " "עם מילים ששונו חלקית משמש כהמנון הלאומי של טנזניה תחת השם " Mungu ibariki Afrika " מאז 1961.
" "היה ההמנון הלאומי של זמביה מעצמאותה ב-1964 עד 1973, כאשר הלחן נשמר אך המילים הוחלפו ב"עמוד ושיר על זמביה, גאה וחופשית ".
בזימבבואה המילים הן " אישה קומבוררה אפריקה " בשפות שונה ונדבלה.
זה היה ההמנון הלאומי הראשון של המדינה כשקיבלה את עצמאותה ב-1980 והוא הוחלף בשנת 1994 ב - " Ngaikomborerwe Nyika yeZimbabwe/Kalibusiswe Ilizwe LeZimbabwe ".
נקוסי סיקלל י אפריקה שימש כהמנון הלאומי של נמיביה עם קבלת עצמאותה של המדינה במרץ 1990, אך הוחלף ב-1991 ב"נמיביה , ארץ האמיצים ".
במדינות אפריקאיות אחרות ברחבי דרום אפריקה, השיר הושר על ידי תנועות שונות ששאפו לעצמאות.
בין השאר גרסאות בצ'יצ'ווה (מלאווי וזמביה).
מחוץ לאפריקה הוא מוכר בעיקר כהמנון של הקונגרס הלאומי האפריקאי (ANC), בעקבות התנועה העולמית נגד האפרטהייד של שנות ה-70 וה-80, והיה נהוג לשיר אותו בקביעות.
בפינלנד משתמשים באותה מנגינה בשיר בשם " " (אבא שבשמיים שמע בקשה זו).
יהי רצון שתעלה רוחה גבוה
המוזיקולוג הבריטי ניקולס קוק מסביר:עצם ביצוע ההמנון מעניק לו משמעות.
בכל שירת מקהלה, בין אם זה מזמור דתי או תרועות במשחק כדורגל, יש השתתפות קהילתית ופעולת גומלין.
כולם צריכים להקשיב לכולם ולהתקדם ביחד.
זה לא רק מסמל אחדות, זה מממש אותה...
באמצעות הבנייה ההרמונית האחידה נוצרת תחושה של יציבות והדדיות, כשלא קיים חלק קולי אחד ששולט על האחרים...
נקוסי סיקלל י אפריקה מתקיים בממשק שבין ההרמוניה האירופית למסורות אפריקאיות של שירת הקהילה, ובכך מתאים לגמרי לשאיפותיה של דרום אפריקה החדשה...
המוזיקה מעניקה אפשרות לעצב זהות אישית, "...
במובן הזה, שירה היא מעשה פוליטי.
ההמנון הוקלט על ידי פול סיימון ומרים מקבה, ובביצוע ליידיסמית' בלק ממבאזו.
אנסמבל הא-קפלה הבריטי The King's Singers הוציא הקלטה של השיר, בעיבודו של Neo Muyanga, באלבומם Finding Harmony.
No Limit Top Dogg הוא אלבום האולפן הרביעי של הראפר האמריקאי, סנופ דוג, השני שלו בחברת התקליטים No Limit Records, והראשון בחברת התקליטים החדשה שייסד, Doggystyle Records.
הוא יצא לאור במאי 1999 והניב 5 סינגלים, ביניהם הסינגל המצליח Bitch Please עם אקזיביט ונייט דוג, שבשנת 2000 הוציא הראפר אמינם "שיר המשך" בשם Bitch Please II בשיתוף ד"ר דרה.
בשבוע הראשון לצאתו האלבום הגיע למקום השני במצעד הבילבורד 200, כשמכר מעל 187,000 עותקים.
למרות שזהו האלבום הראשון של סנופ דוג שלא הגיע למקום הראשון במצעד זה, גם הוא הגיע למעמד אלבום פלטינה בארצות הברית, כשמכר מעל 1,500,000 עותקים בשנת 1999.
No Angel (בעברית: לא מלאכית) הוא אלבומה הרשמי הראשון של דיידו, לאחר אלבום הדמו Odds & Ends.
האלבום יצא באופן רשמי ב-1 ביוני 1999 וכבר ב-2001 נרכש על ידי מיליוני מאזינים ברחבי העולם.
נכון ל-2005, האלבום מכר יותר מ-21 מיליון עותקים ברחבי העולם.
כבר ב-1999 מכר האלבום בארצות הברית יותר ממיליון עותקים.
האלבום יצא בגרסה שנייה בשנת 2001, וכלל גרסאות מיקס לשירים "Here with Me", "Hunter", "Thank You" ו-"Take My Hand".
גרסת האלבום השני כללה גם את השיר "Christmas Day".
האלבום זכה להצלחה חסרת תקדים כאשר הפך לנמכר ביותר בבריטניה בשנת 2001.
כמה משירי האלבום הוקלטו בגרסאות דמו שונות, שנים רבות לפני צאת האלבום.
השיר "Take My Hand" הוקלט בשנת 1987 ועליו דיידו מספרת בהופעתה משנת 2005 בבריקסטון, אנגליה ששימש אותה ל"התחיל עם בנים".
השיר הוקלט בפעם השנייה כ-"Believe" בשנת 1995 בגרסה שונה לחלוטין מן הגרסה האחרונה שהופיע ב-1999 כ-Take My Hand.
גרסת Believe נכללה באלבום הדמו.
השיר "Don't Think of Me" הוקלט בשנת 1995 ונכלל באלבום הדמו Odds & Ends תחת השם "Sweet Eyed Baby".
השיר הופק מחדש עבור No Angel.
השיר "My Life" הוקלט בשנת 1994 עבור פיית'לס.
בין השנים 1995–1999 דיידו נהגה לבחון את שיריה בפורום שנקרא "Ask dido" וכמו כן בהופעות קטנות בלונדון וכך יצא ששירים כגון "Afraid to sleep" ו-"Paris" לא מצאו את מקומם באלבום.
לימים הפורום נגנז ועבר לגרסה פחות אינטראקטיבית באתר הבית הרשמי של דיידו.
הזמר אמינם סימפל את השיר "תודה" ("Thank You") לאלבומו The Marshall Mathers LP בשיר "Stan" וזה הפך ללהיט ענק שהזניק את מכירות האלבום ברחבי העולם.
הקליפ ל-Stan צולם בסמוך לצאת הסינגל ובו מופיעה דיידו כבת זוגו של סטן.
הקליפ מגולל סיפור הערצה אובססיבי שבסופו דיידו נחטפת, ננעלת בתא-מטען ונרצחת בטביעה.
הקליפ נגנז לשידור בגרסתו המלאה בערוצי טלוויזיה בעולם אולם תרם להזנקת האלבום לראש מצעדי המכירות העולמיות.
הקליפ הראשון בו הופיעה דיידו, צולם לשיר "Here With Me".
גרסת הקליפ הראשונה צולמה על ידי החברה האמריקאית BigTV בשנת-1999 בשחור לבן.
הגרסה כללה רמיזות הומוסקסואליות במהלך חציו האחרון של הקליפ בו נראית דיידו מחליפה את בן-זוגה באישה בדמותה.
הקליפ נגנז על ידי דיידו ובשנת 2000 צולמה גרסה שנייה לשיר על ידי הבמאית ליז פרידלנדר .
דיידו טענה שהגרסה השנייה צולמה בעקבות האיכות הירודה של הקליפ הראשון.
רמיזות הומוסקסואליות נוספות נצפו גם בקליפ שצולם ב-2001 ל-"Hunter" ובתכני השיר "Isobel".
הקליפ השלישי והאחרון לאלבום זה צולם לשיר "Thank You" ובו ביקורת סמויה על גורדי שחקים ועל החיים בעיר מודרנית.
Nmap (קיצור של Network Mapper תרגום; "ממפה רשת") היא תוכנת סריקת רשת, המשמשת לגילוי מתחמים ושירותים, ברשת מחשבים.
דרך פעולת Nmap היא שליחת חבילות בעלות מבנה מסוים אל המתחם הרצוי, וניתוח התגובה המתקבלת ממנו.
תכונות התוכנה יכולות להיות מורחבות על ידי סקריפטים ייעודיים המוסיפים תכונות, כדוגמת בדיקות פגיעות, גילוי מערכת ההפעלה, וגילוי מתחמים מתקדם יותר.
Nmap מסוגלת גם להסתגל למצבי רשת שונים, כולל השהיה ועומס במהלך סריקה.
בהתחלה הייתה התוכנה מותאמת לשימוש רק תחת לינוקס, אך היא עברה פורטינג לחלונות, סולאריס, BSD, HP-UX, AmigaOS, ו-SGI IRIX.
לינוקס היא המערכת שהכי נפוץ בה השימוש בתוכנה, וחלונות מיד אחריה.
התוכנה נכתבה במקור על ידי גורדון ליון ונמצאת תחת פיתוח ושיפור על ידי קהילת המשתמשים שלה.
התהליך החשוב ביותר במהלך הערכת אבטחה הוא שלב איסוף המידע, בשלב זה, מגלים מעריכי האבטחה - או ההאקרים - נכסים וממפים את משטח ההתקפה של הקורבן כדי ללמוד כמה שיותר, מכיוון שכל פיסת מידע יכולה לעזור.
בדרך כלל, בשלב זה, אוספים את כל המידע שניתן למצוא, כולל שמות משתמש, סיסמאות אפשריות, שמות מארחים, כתובות IP, ספקים חיצוניים ושירותים פנימיים, כולל באנרים של גרסאות, בין הרבה פיסות מידע מעניינות אחרות.
יש אלפי כלים לצורכי איסוף מידע, עם זאת, ל-Nmap Scripting Engine (NSE) יש יתרון בכך שהתוצאות הפנימיות מתקבלות מהסריקות, בנוסף למקורות נתונים חיצוניים המשלימים את הכלים הרבים שעוזרים להשלים את השלב הזה.
הערכת מיקום גאוגרפי של כתובת IP
זיהוי המיקום של כתובת IP עשוי לעזור למנהלי מערכת או מנתחי מודיעין איומים לזהות את מקורו של חיבור לרשת.
רשומות WHOIS מכילות מידע שימושי, כגון שם הרשם/ארגון, תאריכי יצירה ותפוגה, מיקום גאוגרפי ופרטי יצירת קשר לרעה בין כמה שדות שעלולים להיות מעניינים.
מנהלי מערכת, צוות IT ואנשי אבטחת מידע אחרים משתמשים ברשומות WHOIS, ולמרות שיש הרבה כלים ואתרים זמינים לשאילתות מידע זה, Nmap יכולה לעבד טווחי IP/רשימות יעדים בפורמטים רבים כדי לבצע משימה זו, למשל עם הסקריפט הבא:nmap -sn --script whois-* <target>
שאילתה של Shodan כדי לקבל מידע על יעד
Shodan הוא אחד ממנועי החיפוש למכשירים המחוברים לאינטרנט.
זהו מקור מידע שימושי, הכולל אפילו מידע על פורטים ובאנרים של יעדים מרוחקים, בין שאר פיסות נתונים מעניינים.
אחד היתרונות של סריקת פורטים פסיבית עם Shodan הוא שלא צריך לתקשר ישירות עם היעד כדי לקבל את רשימת הפורטים הפתוחים, הפרוטוקולים והבאנרים של השירות, הסקריפט הוא כדלקמן:nmap -sn -Pn -n --script shodan-api --script-args shodan-api.apikey=<ShodanAPI KEY> <target>
גילוי שמות מארחים על ידי Brute-Force רשומות DNS
רשומות DNS מכילות כמות מפתיעה של מידע, ובאמצעות Brute-Force או ניחוש שלהן, ניתן לחשוף מטרות נוספות.
שמות כניסות DNS לרוב מסגירים מידע; לדוגמה, רשומת DNS מסוג mail מציינת שמדובר בשרת דואר וכדומה, להלן הסקריפט:nmap -sn --script dns-brute --script-args dns-brute.hostlist=wordlist.txt <target>
מציאת חולשות ידועות בשירותים שונים
גילוי גרסאות חיוני לבודקי חדירה ולמנהלי מערכת מכיוון שהם יכולים להשתמש בבאנרים של גרסאות כדי למצוא פרצות אבטחה ציבוריות המשפיעות על שירות.
Nmap מאפשר להתאים מסדי נתונים פופולריים של פגיעות עם גרסאות השירותים המתקבלות מהסריקה שלנו באופן אוטומטי, להלן סקריפט לדוגמהnmap -sV --script vulners <target>
מערכות בקרה תעשייתיות (ICS)/בקרת פיקוח ורכישת נתונים (SCADA) הן חלק מהתשתית הקריטית שנמצאת בתחנות כוח, מפעלים כימיים, בתי זיקוק לנפט ומתחמים גדולים אחרים.
ככל שטכנולוגיית הניטור הבשילה, יכולות הרשת שמטרתן לשפר את הקישוריות בין רכיבים הציגו סוג חדש של סיכון: התקפות רשת.
כדי להחמיר את המצב, נמצאו מערכות שהאמינו שהן נמצאות ברשתות מבודדות מחוברות לאינטרנט ונגישות לחלוטין מרחוק.
מספר המערכות הקריטיות שנמצאות באינטרנט גדל בהתמדה, ועד היום נפוץ מאוד למצוא ארגונים בעלי רשתות מחוברות המאפשרות גישה למקטעי רשת שבהם נמצאות מערכות ICS/SCADA.
זה הוכח על ידי חוקרי אבטחה שפרוטוקולים ומוצרים רבים של ICS/SCADA הם פגיעים ביותר שכן רבים מהם נבנו ללא אבטחה.
יש להשתמש בזהירות ב-Nmap בעת סריקת תשתית קריטית שכן שכבות רשת רבות הן שבריריות מאוד ורגישות להתקפת מניעת שירות, כאשר חלק מהמנות נוצרות על ידי טכניקות הסריקה השונות.
לכן, מומלץ להשתמש תמיד ב-TCP connect scan (-sT) כדי לפתוח ולסגור כל חיבור בדיקה כראוי ולהגביל את רשימת בדיקת היציאות וקצב המנות.
מציאת פורטים נפוצים בשימוש במערכות ICS/SCADA
יש לטפל בתשתית קריטית בזהירות יתרה שכן היו דיווחים על סריקות ואפילו סריקות פינג שניתקו מכשירים מהרשת.
הדבר מסוכן במיוחד ברשתות ייצור שכן נזק או הפרעה לשירות עלולים לעלות לארגון מאות אלפי, אפילו מיליוני דולרים.
אם Nmap מחזיר שירות פתוח, סביר להניח שאכן מדובר בפרוטוקול ICS/SCADA.
מניית PLCs של סימנס SIMATIC S7
התקני PLC של סימנס S7 ממשפחת S7 300/400 משתמשים בפרוטוקול S7comm עבור תכנות PLC, חילופי נתונים בין PLC ומערכות SCADA, ולמטרות אבחון.
התקנים אלה בדרך כלל מאזינים בפורט 102 (iso-tsap) וניתן להשתמש בחלק מפונקציות האבחון כדי לקבל מידע מהמכשירים בעזרת הסקריפט: nmap -Pn -sT -p102 --script s7-info <target>
התקני BACnet נפוצים מאוד לחיבור ובקרה של HVAC, מערכות חשמל ואוורור ורכיבים רבים במערכות אוטומציה של מבנים.
אפשר לאסוף מהם מידע, כגון ספק, שם מכשיר, מספר סידורי, תיאור, מיקום ואפילו גרסת הקושחה באמצעות הסקריפט הבא: nmap -Pn -sU -p47808 --script bacnet-info <target>
NoSQL היא קטגוריה חדשה יחסית של מסדי נתונים, אשר נותנים פתרון אחסון וגישה למידע שאינו ממודל במבנה טבלאי יחסי (במילים פשוטות: מסד נתונים שאינו בנוי בהכרח כטבלה).
היתרונות שבשימוש מסד נתונים כזה הם, בין היתר, פשטות של אפיון, סילומיות רוחבית ובקרה מוגברת על זמינות.
דוגמה למימוש NoSQL עם דרישה עיקרית לסילומיות וביצועים גבוהים היא מערכת האחסון BigTable מבית גוגל (כשכבה מעל מערכת הקבצים שפיתחה בעצמה בשם "Google File System").
מבנה המידע שונה ממערכות מסדי נתונים יחסיים, ולכן ישנן פעולות שמהירות יותר ב-NoSQL וישנן פעולות שמהירות יותר במסד נתונים יחסי.
מסדי נתונים מסוג NoSQL הופכים נפוצים יותר במערכות Big Data וכן במערכות זמן אמת.
מערכות אלו נקראות לעיתים "Not Only SQL", כדי להדגיש שלחלקן תמיכה בשפת השאילתות SQL.
קרלו סטרוצי השתמש במונח "NoSQL" ב-1998 כדי לכנות מסד נתונים יחסי פשוט ומהיר שפיתח בקוד פתוח, אשר לא חשף את ה-API הסטנדרטי, קרי SQL.
סטרוצי הציע שמכיוון שהקטגוריה סוטה מהנורמה המקובלת של מסדי נתונים יחסיים, עליה להיקרא "NoRel" (קיצור של "No Relation" – "לא יחסי").
את השם "NoSQL" הציע בתחילת 2009 יוהאן אוסקרסון, עובד Last.fm, אשר ארגן אירוע קוד פתוח למסדי נתונים מבוזרים.
מטרת השם הייתה לאגד ולאפשר חשיפה לכמות מתפתחת של מסדי נתונים לא יחסיים.
בדצמבר 2014, 5 שנים בלבד לאחר מכן, כבר היו מעל 150 מסדי נתונים כאלה בשוק, ועל פי מדד DB-Engines חמישה מהם היו ברשימת 20 המובילים בעולם.
מסד נתונים המצמד מפתח עם מבנה מורכב של מידע הנקרא "מסמך".
מסמך יכול להכיל צמדים מורכבים של מפתח-ערך, מפתח-מערך, או אפילו מפתח-מסמך.
משמש לשמירת מידע הקשור לרשתות וקשרים חברתיים, מפות כבישים, טופולוגיית רשת ועוד.
משמש למסד נתונים פשוט ומהיר, התומך בצמדי מפתח-ערך בלבד.
חלק מבסיסי Key-Value Stores מאפשרים להגדיר סוג (TYPE) לערכים (כגון Integer, String).
מסד נתונים מבוססי עמודות (במקום שורות), בו משמשים בעיקר לשאילתות על מערכי מידע גדולים במיוחד.
No Man's Sky הוא משחק הרפתקה ממוחשב ומשחק הישרדות ממוחשב שפותח ויצא לאור על ידי פיתוח עצמאי של חברת Hello Games.
המשחק יצא לאור ב-9 באוגוסט 2016 לפלייסטיישן 4, ב-12 באוגוסט 2016 ל-Microsoft Windows, ב-24 ביולי 2018 ל-Xbox One, וב-7 באוקטובר 2023 לנינטנדו סוויץ'
המשחק בנוי על ארבעה אלמנטים - חקירה, הישרדות, לחימה ומסחר - שבו השחקנים חופשיים לבצע מכלול של פרוצדורות שנוצרו בתוך היקום אשר נמצאים בו 18 קוואנטיליון פלנטות שיש להם חי וצומח משלהם.
על ידי חקירה, השחקנים משיגים מידע על כוכבי הלכת שהם יכולים להוסיף לאטלס, מאגר מידע בין גלקטי שמאפשר לאנשים המשחקים במשחק לשתף בו מה שגילו.
שחקנים מקבלים תגמול בכסף בכל פעם שמידע חדש מועלה לאטלס.
שחקנים יכולים גם להשיג חומרים שבהם יכולים לשדרג הציוד שלהם ולרכוש מגוון ספינות חלל שמאפשרות להם לנסוע עמוק לתוך מרכז היקום, לשרוד על כוכבים בסביבות עוינות, באינטראקציה ידידותית או נימוסים עוינים למשתמשים הממוחשבים במרחבי החלל, או לסחור עם ספינות חלל אחרות.
השחקנים נמצאים ביקום משותף, שבו השחקנים מסוגלים להחליף בין כוכבי הלכת עם שחקנים אחרים, על אף שניתן גם לשחק במשחק כולו ללא חיבור לרשת.
No Man's Sky הוא משחק הישרדות בעולם פתוח מגוף שלישי (אפשר גם להחליף לגוף ראשון).
השחקנים הם בעלי התפקיד של חוקר ביקום לא ידוע, הם מצוידים בחליפת חלל שתאפשר להם לשרוד בכוכבי הלכת שמצויד גם עם חליפת סילון שתאפשר לשחקן לעוף.
ישנו גם כלי שהוא "רב כלים" שבעצם יכול לסרוק, לחצוב ולהשיג משאבים כמו גם שאפשר לתקוף יצורים ולהגן מפניהם בזמן שנמצאים בכוכב הלכת, לשחקן בנוסף יש חללית שמאפשרת להם לנחות ולהמריא מכוכב לכת ולנסוע בין כוכבי הלכת ואף להילחם בחלליות אחרות.
בזכות הציוד הזה השחקן יש את כל ארבעת הפעיליות העיקריות במשחק: חקירה, לחימה, מסחר והישרדות.
השחקן יכול לאסוף מידע בכוכבי הלכת על החי והצומח שבהם וכו' ובכך להעלות אותם לאטלס, מאגר מידע בין גלקטי, שמופיע על עטיפת המשחק והשחקן מתוגמל ביחידות (הכסף שבמשחק, Units).
יחידות משמשות עבור קניית ציוד הישרדות חדש, כלים וחלליות עם יותר יכולות והגנות, שמאפשרות לשחקנים לחקור יותר על היקום ולשרוד בסביבות הרבה יותר מסוכנות.
שיפורים כאלו ישפיעו בצורה סינגרית.
יכולת הסריקה של הרב כלים יכול גם כן להשתפר כאשר בהתחלה כקרן לטווח קצר אך ישתפר לקרן לטווח יותר ארוך.
היכולת של השחקן לחקור כוכבי לכת היא מוגבלת על ידי קפיצת החלל שבמנוע של החללית הנוכחית שלהם ובצורך בדלק שיאפשר את קפיצת החלל.
השחקן גם יכול לראות מפה גלקטית כדי לעבור בין מערכות שמש, שיתעדכנו על ידי שחקנים אחרים שהעלו את הממצאים שלהם לאטלס.
ישנם אף כמה דברים שיש בחלל, שכוללים ספינות וציים של קבוצות במשחק, שחלקם יהיו תוקפניות כלפי השחקן וילחמו מולו.
פעולות השחקן משפיעות על איך שהקבוצות יתייחסו אליו במפגשים עתידיים ביניהם, לדוגמה כאשר שחקן עוזר לקבוצה לנצח בקרב בחלל מול האויב שלהם, הם יעזרו להגן על השחקן מקבוצה אחרת לאחר מכן.
השחקן יכול לתקשר עם דמויות ללא שחקן (NPC), מהקבוצות הללו כאשר יוצג דיאלוג ביניהם, אך זה יגרום לשחקן ללמוד את שפתיהם, שזה יתורגם רק מילה אחר מילה, כך שהשחקן צריך לנחש מה לעשות כשהוא נפגש מולם לראשונה.
כאשר השחקן ידבר לעיתים יותר קרובות עם הקבוצה ואף ימצא מונוליות שמפוזרות בכוכבי לכת, ומתפקדות כאבן רוזטה ובכך הוא יבין יותר את שפתם ויקבל יותר עזרה בסחר ובקרב.
ישנם בסיסי חלל שהשחקן יוכל להגיע אליהם ושם יוכל לסחור בחפציו ובמשאביו בדרך של שוק חופשי.
כל בסיס כזה קיים במערכת פלנטרית, כך שלשחקן יש תמיד אפשרות לקנות דלק לקפיצות חלל למערכות אחרות.
לקיחת משאבים מכוכבי לכת או פגיעה בצורות החיים שם עלולות לשחקן לקבל "רמת ביקוש" שזה בדומה למערכת הביקוש ב-Grand Theft Auto, שתמשוך את תשומת לבם של רובוטים בעלי שכפול עצמי שנקראים "הנציבים" שמפטרלים בכוכבי הלכת.
רמת ביקוש נמוכה, יופיעו רחפנים קטנים שבקלות אפשר להתמודד איתם, אך ישנם מהלכים ענקיים שיכולים לחסל את השחקן ברמות ביקוש יותר גבוהות.
בדומה לנציבים, פעולות אלימות כלפי הקבוצות במשחק תגרור יחס תוקפני כלפי השחקן באופן זמני, כאשר בהתחלה נלחם מול ספינה אחת או שתיים אך בסוף מול צי שלם.
השחקן יכול למות בכמה דרכים, הוא יכול למות מרעל כתוצאה מהאטמוספירה שבכוכב הלכת, מחשיפה לטמפרטורות קיצוניות, על ידי צורות החיים ואו הנציבים שבכוכבי הלכת, או במהלך קרב בחלל.
כאשר השחקן מת, הוא יכול להזדמן ליד החללית שלו בכוכב הלכת שהוא מת, ואם השחקן מת בחלל אז הוא יזדמן בבסיס החלל הקרוב, אך בשני המקרים, השחקן יאבד כל מידע שהוא עוד לא העלה לאטלס ומשאבים אחרים שהשיג, אבל יישאר עם כל הציוד שיש לו.
בנובמבר 2016 יצא העדכון הראשון של המשחק שנקרא "עדכון הבסיס", שבו שחקנים יכולים ליצור בסיס בכוכב הלכת שהם רוצים ולחיות בו.
ברגע שהם סיימו לבנות אותו, הם יכולים לחזור אליו בכל רגע ניתן במשחק, גם אם הם במערכת שמש אחרת משל כוכב הבית שלהם.
בבסיס ניתן לייצר מחלקות שנועדות למחקר, שעבורם ניתן לגייס חייזרים ובעזרתם ניתן לייצר משאבים נוספים עבור הבסיס, כמו גם לגדל צמחים שיפיקו משאבים חשובים עבור השחקן.
השחקן יכול לפרק את הבסיס ולהעביר אותו לכוכב אחר בכל רגע ניתן.
בנוסף, השחקן גם יכול לבנות מכונות חציבה עצמאיות, והשחקן גם יכול לרכוש משחתות שמשמשות גם כבסיס (גם במשחתה ניתן לבנות בסיס כמו בכוכב הבית אך הוא יותר קטן) וניתן להעביר לשם משאבים מהחללית.
עדכון הבסיס גם הוסיף שני מצבי משחק חדשים, כאשר מצב המשחק הרגיל של המשחק משמש כמצב השלישי.
מצב הישרדות דומה למצב הרגיל אך הקושי הוא רב יותר, למזג האוויר יש יותר השפעה על החליפה, היצורים יותר אלימים, והנציבים יותר ערניים וקטלניים וקשה יותר להשיג משאבים.
אם השחקן מת במצב הישרדות, הוא יאבד את כל המשאבים שעליו (תלוי אם הוא מת בתוך או מחוץ לספינה), אך הכסף, השפות שהוא יודע עד כה, והתוכניות שמצא ישמרו.
במצב יצירתי, נמחקות הרבה מהאפשרויות שיכולות להרוג את השחקן ונותנת להם משאבים אינסופיים עבור בניית בסיסים.
במרץ 2017 יצא העדכון השני שנקרא "עדכון הגשש" שמוסיף כמה אפשרויות חדשות : ניתן לשתף את הבסיס עם שחקנים אחרים, כעת ניתן לבנות רכבי שטח שתוכלו לסייר איתם בכוכבי הלכת.
התווסף גם מצב משחק רביעי, Permadeath, מצב שיותר קשה ממצב ההישרדות, שבו אם השחקן מת כל התקדמות שביצע אי פעם בשמירה זו תימחק, זאת אומרת יתחיל את הכל מההתחלה.
בנוסף גם העדכון מאפשר תמיכה עבור פלייסטיישן 4 פרו והגרפיקה השתפרה.
באוגוסט 2017, כשנה לאחר צאת המשחק, יצא העדכון השלישי שנקרא "אטלס עולה" שתרם באופן משמעותי לסיפור המשחק והאריך את הסיפור במשך כ-30 שעות, כמו גם משימות שנוצרו באופן מנוהל.
השחקנים כעת יכולים לעבור דרך הפורטלים כדי לעבור בקלות דרך הגלקסיה שבמשחק.
Hello Games הוסיפו מצב רב-משתתפים מוגבל שנקרא "חקירה מחוברת" שמאפשרת עד ל-16 שחקנים לחקור ביחד כוכבי לכת והם גם יכולים להשתמש במיקרופון שלהם כדי לדבר או לרשום טקסטים כדי לתקשר אחד עם השני מטווח קרוב, כאשר הם רואים אחד את השני ככדורים מרחפים.
Hello Games אמרו שזה "צעד חשוב ראשון עבור עולם Co-op מסונכרן".
במרץ 2018, הלו גיימס הודיעו על העדכון הרביעי שנקרא "Next" שיצא ב-24 ביולי 2018 כאשר באותו יום גם המשחק יצא ל-Xbox One ויכלול את כל העדכונים הקודמים שהיו עד כה בקונסולה.
העדכון יאפשר לשחקנים לחוות מולטיפלייר בצורה מלאה שכולל חקירה, בניית בסיסים לחימה ונסיעה בחלל.
וב-14 באוגוסט 2019 יצא עדכון חמישי והמאוחר ביותר כרגע ששמו "Beyond"(מעבר) העדכון כלל מגוון צבעים גדול יותר לובי חדש בחלל שבו אפשר לבלות עם שחקנים אחרים האכלת חיות על כוכבי לכת שונים ואפשרות לרכוב על החיות ועוד
דייב לי מחדשות BBC הרגיש שהמשחק "גנב את ההצגה" בכנס E3 2014. המשחק זכה בתארים "המשחק הכי מקורי" ו"המשחק הכי עצמאי" בידי כמה ביקורות, ואף גם קיבל את התואר "ציון לשבח על חדשנות".
הרבה פרשנים השוו את המשחק ל-Spore משנת 2008, כאשר Spore השתמש ביצירה מנוהלת שתאפשר בנייה של יצורים ועולמות חדשים.
שון מוריי, אחד המנכ"לים של Hello Games שמפתחת את המשחק אמר שהוא מודע לכך שחלק מהביקורות מתייחסות על ראייתם כלפי No Man's Sky ואיך כל הדברים ש-Spore היה אמור להראות כעת מופיע ב-No Man's Sky כדי לתת את כמות הניסיון הגדולה הזאת לשחקנים.
עקב דחייתו של המשחק מתאריכו המקורי 21 ביוני 2016 ל-9 באוגוסט 2016, מוריי יחד עם כתב בקוטאקו, ג'ייסון שרייר שדיווח על השמועה של הדחייה קודם לכן, קיבלו מספר איומי מוות כתגובה לדחייה, אך מוריי הגיב לזה בפומבי בצורה הומוריסטית.
הסיטואציה נראתה על ידי כתבים אחרים כבעיה בין ההתרגשות שנוצרת לפני היציאה על ידי שיווקו, ובין ההתרגשות הטבעית של המעריצים למשחקים כמו No Man's Sky עוד טרם יצאו.
כתב של New Stateman, פיליפ הרטופ התייחס כאשר הוא מייחס את שיווקו של המשחק שאותו אנשים נלהבים לקנות אותו, צריכים חדשות כלשהם לגביו, וחדשות מאכזבות כמו דחיית המשחק יגרמו למעריצים להיות פרנואידים כלפי שיווק המשחק ויתנגדו לו.
פיל אוון רשם עבור The Wrap, מאשים בעיות כאלו במשווקי המשחקים, בכך שזה גורם למשחק להיות פחות מוכר וביותר בלייצר מעין כת שתעקוב אחר המשחק ובכך "לחמש את המעריצים".
כאשר המשחק יצא, המשחק קיבל ביקורות חיוביות רבות מהשחקנים, ואף בתוך פחות מ-24 שעות לאחרי יציאת המשחק, Hello Games דיווחו על כך, שמספר התגליות של המינים, שהתגלו על ידי השחקנים, הגיע מעל ל-10 מיליון מינים, יותר ממספר המינים המוערך שככל הנראה קיים בכדור הארץ (8.7 מיליון מינים).
גרסת המחשב קיבלה ביקורות שליליות רבות משחקנים (ממוצע הביקורות בחנות הדיגיטלית סטים עומד על 38% ביקורות חיוביות) עקב בעיות יציבות וביצועים גרועים שנובעים, לטענתם, מהתמיכה הגרועה למחשב אותה סיפקה מפתחת המשחק, וגם מכיוון שהמשחק איננו רב משתתפים כמו שהובטח על ידי המפתחים.
שבוע לאחר יציאת המשחק דווחה ירידה משמעותית במכירות ובכמות השחקנים הפעילים, והמשחק התחיל לקבל ביקורות שליליות מאוד מהשחקנים, בטענה שמפתחי המשחק שיקרו לגבי עומק המשחק וכמות התוכן שבו.
Hello games, מפתחת המשחק, שמרה על שקט עד נובמבר 2016 שבו הכריזה על עדכון למשחק המוסיף תוכן חדש והודיעה כי הייתה שקטה משום שהתמקדה על פיתוח ושיפור המשחק.
מאז יצאו עדכונים נוספים למשחק שהוסיפו תוכן ותיקנו באגים, עדכונים אלו שיפרו את דעת השחקנים והביקורות כלפי המשחק.
No Creo הוא סינגל שהוקלט על ידי הזמרת הקולומביאנית שאקירה, מתוך אלבומה הרביעי, ?Dónde Están los Ladrones.
השיר יצא לאור ב-17 בפברואר 1999, כסינגל הרביעי מתוך האלבום.
השיר בוצע ונכלל כחלק מאלבום ההופעה הראשון של שאקירה, MTV Unplugged אשר יצא בשנת 2000. השיר מהווה כסינגל היחידי מן אלבום ההופעה.
מאוחר יותר, זכה אלבום ההופעה בפרס גראמי, ובזכות זה זכה השיר להצלחה רבה ברחבי העולם.
במצעדים העיקריים הגיע השיר למקום ה-9 במצעד השירים הלטיניים, וה-2 במצעד שירי הפופ הלטיניים.
השיר נכלל באלבום הלהיטים הראשון שלה שאקירה Grandes Éxitos, שיצא כמה שנים לאחר צאתו.
בנוסף לכך, השיר הוא בסגנון הרוק לטיני, בדומה לשירים רבים מתוך האלבום.
עם השיר הופיעה שאקירה במופעים אשר נכללו בסיבוב ההופעות השני שלה "Tour Anfibio", ואף הופיעה איתו שלוש פעמים בריו דה ז'ניירו.
הווידאו קליפ הנלווה שיצא לשיר הכיל בתוכו קטעים על סוגי התנהגויות של בני אדם.
בקליפ נראית שאקירה לאורך כולו, כשהיא מבצעת תרגילים מסוכנים.
את הקליפ בחרה שאקירה לא לעלות לערוץ ה-Vevo שלה, אך ניתן למצוא חלקים ממנו ביוטיוב עצמו.
השיר זכה להצלחה נאה בארצות הברית, שם נכנס לשני מצעדים.
No (בעברית: לא) הוא סינגל שהוקלט על ידי הזמרת הקולומביאנית שאקירה, מתוך אלבום האולפן השישי שלה, Fijación Oral, Vol.
1. השיר יצא לאור ב-2 ביולי 2005, כסינגל השני מתוך האלבום.
בנוסף לכך, השיר והקליפ נכללו במארז התקליטורים שהוציאה שאקירה בשנת 2006, Oral Fixation, Vol.
עם יציאתו נכנס השיר אל המקום ה-11 במצעד השירים הלטיניים, וה-2 במצעד שירי הפופ הלטיניים.
השיר נכתב על ידי שאקירה וגוסטבו סראטי, והופק על ידי שאקירה, לסטר מנדז וגוסטבו סראטי.
מילותיו של השיר מדברות על אישה המנסה לקטע מערכת יחסים עם בן זוגה, אך הוא לא מרפה ומנסה בכוח להמשיך את הקשר.
בשנת 2007, זכה השיר בטקס פרסי ה-BMI בקטגוריית - "פרס לטיני - שיר השנה", והיה לזכייה ה-15 של שאקירה בטקס זה.
הווידאו קליפ הנלווה שיצא לשיר, בוים על ידי ז'אומה דה לאיגואנה, הופק על ידי סרג'י סיורו ואסתר אודאיטה, ונערך על ידי אנה אוריול.
תחילה, תכננו לצלם את הקליפ בין ה-26 ל-27 ביוני 2005, במספנה שבברצלונה, ספרד, אך לבסוף הוחלט לצלם אותו ב-4 ביולי.
הקליפ צולם בצבעים אלו מכיוון שלגונה רצה להמחיש את העצב שבו שרויה שאקירה, בתוך אותה מערכת יחסים כואבת.
לאורכו של הקליפ ניתן לראות את שאקירה, כשהיא בוכה, ולבסוף לגבה מחוברות כנפיים שאיתן היא עפה הרחק מהמקום האפל שבו הייתה (מערכת היחסים), ובעצם הופכת בצורה מטפורית לחופשייה, כפרפר.
נכון לאוגוסט 2019, מונה הצפיות של הקליפ עומד על כ-105 מיליון צפיות.
השיר הצליח להיכנס לשני מצעדים סוף שנה, ובנוסף לכך גם לשני מצעדים שבועיים.
NoCopyrightSounds או NCS (בעברית: מוזיקה ללא זכויות יוצרים) הוא ארגון בריטי שנוסד על ידי בילי וודפוד ב-2011. הארגון מאתר מוזיקה לשימוש ללא זכויות יוצרים.
NCS מפיץ מוזיקה שנוצרה על ידי מגוון של מוזיקאים ללא קבלת תמלוגים בין היתר מתפעל הארגון ערוץ יוטיוב שנכון ל-1 בספטמבר 2020 נצפו בו מעל ל-9 מיליארד צפיות.
הארגון מפיץ בעיקר מוזיקה אלקטרונית.
פיתוחה של החברה החל כאשר בילי וודפוד חיפש מוזיקה ללא זכויות יוצרים על מנת לשלב אותם בסרטוני יוטיוב שלו שבהם היה מפרסם חוות דעת על משחקי מחשב.
כשלא מצא מוזיקה ללא זכויות יוצרים החל וודפוד לסרוק ליוטיוב מוזיקה ללא זכויות יוצרים.
כך שיוטיוברים (כינוי לפעילי יוטיוב) יוכלו להשתמש בחינם במוזיקה שהעלה ללא תשלום ועליהם רק לרשום עליהם קרדיט בסרטון שהעלו.
במשך הזמן העלו אומנים רבים לערוץ מוזיקה שיצרו בחינם.
בזכות הפרסום הרב שהערוץ נותן היו רבים שהתפרסמו בזכותו ופתחו בקריירה מוזיקלית.
למשל אלן ווקר שהעלה שיר לערוץ שזכה לכ-370 מיליון צפיות.
המוזיקה של NCS מתמקדת בעיקר במוזיקה אלקטרונית.
הסרטונים מלווים במיצג אודיו חזותי.
הרקע בדרך כלל היא תמונת נוף, בצד ימין של המסך מוצג על יד הסמליל עיגול פועם פנימה והחוצה לפי קצב המוזיקלי של השיר, בתוכו נעים מעגלים וקווים.
צבעם של העיגולים מורה על סגנון המוזיקה.
לבן: אלקטרוני, הארדסטייל או ז'אנר אחר
No Limit (בעברית: אין גבול) הוא סינגל שהוקלט על ידי הראפר ג'י-איזי, בשיתוף קארדי בי ואייסאפ רוקי, מתוך אלבום הבכורה שלו, The Beautiful & Damned.
השיר יצא לאור ב-8 בספטמבר 2017, כסינגל הראשון מתוך אלבומו של ג'י-איזי.
בנוסף לכך, ב-12 בדצמבר באותה שנה, יצא רמיקס לשיר שכלל בתוכו אמנים נוספים כגון: פרנץ' מונטנה, בלי וג'וסי ג'יי.
עם יציאתו נכנס השיר אל המקום הרביעי במצעד הבילבורד הוט 100, השביעי במצעד הקנדה הוט 100, והארבעים וחמש במצעד הסינגלים הבריטי.
השיר נכתב על ידי ג'י-איזי, אלן ריטר, בוי-1דה, אייסאפ רוקי וקארדי בי, והופק על ידי בוי-1דה ואלן ריטר גם כן.
השיר היה צריך לצאת בשיתוף אייסאפ רוקי, אך לאחר מכן הוחלט כי גם קארדי בי תצטרף לשיר.
שיתוף הפעולה של השלושה זכה לשבחים רבים ממבקרי המוזיקה, ובנוסף לכך ג'י-איזי דיבר במספר רב של ראיונות על השיר, ותהליך יציאתו.
הווידאו קליפ הנלווה שצולם היה עבור הרמיקס שיצא, וכלל בתוכו גם את האמנים הנוספים שהצטרפו אליו.
הוא פורסם ב-19 בדצמבר 2017, והוא נוהל ובוים על ידי דניאל צ'ז.
בקליפ נראים כל משתתפיו כשהם זורקים כסף לכל עבר, ואף את קארדי עירומה לחלוטין, ושטרות כסף מכסים את גופה.
נכון לינואר 2018, מונה הצפיות של הקליפ עומד על כ-50 מיליון צפיות.
השיר זכה להצלחה רבה, ובשיאו הגיע אל המקום ה-4 במצעד הבילבורד הוט 100.
מדינהתאריך יציאהפורמטחברת תקליטיםמקורעולם8 בספטמבר 2017הורדה דיגיטליתתקליטי RCA
"No Lo Trates" (בעברית: "אל תנסה") הוא סינגל שהוקלט על ידי הראפר פיטבול, ביחד עם זמרת הרגאטון הדומיניקנית נאטי נטשה ודדי יאנקי.
השיר יצא לאור ב-26 באפריל 2019, כסינגל המוביל מתוך אלבומו של פיטבול, , על ידי חברת התקליטים מר.
השיר הגיע למקום ה-19 במצעד השירים הלטיניים.
השיר נכתב על ידי פיטבול, נאטי נטשה, דדי יאנקי, ג'ימי ג'וקר, איג'יי ג'וניור ופזמונאים נוספים.
תחילה, פרסם יאנקי ביחד עם פיטבול הצצות מתוך השיר ברשתות החברתיות.
לבסוף, ב-26 באפריל 2019, פרסמה נטשה בטוויטר שלה את עטיפתו של הסינגל.
לאחר יציאתו של השיר, הופץ לו גם וידאו קליפ נלווה.
באפריל 2020, עלתה על הפרק סוגיה בין יאנקי לאשתו, תוך שהשיר "No Lo Trates", היה חלק מהמאורע.
הווידאו קליפ המלא שיצא עבור השיר הועלה לערוץ היוטיוב של פיטבול ב-6 במאי 2019, כמה ימים לאחר שיצא כסינגל.
לאורכו של הקליפ, ניתן לראות את פיטבול, נטשה ויאנקי כשהם רוקדים ושרים במועדון לילה.
ישנן סצנות שצולמו בבר ובהן ניתן לראות את השלושה רוקדים ושרים, כשרקדני ליווי נמצאים מסביבם.
נכון לספטמבר 2021, מונה הצפיות של הקליפ עומד על כ-250 מיליון צפיות.
מקוםתאריםמכירותארצות הברית (RIAA)פלטינה 9× (לטיני)540,000ארגנטינה (CAPIF)פלטינה40,000מקסיקו (AMPROFON)פלטינה60,000ספרד (PROMUSICAE)זהב20,000פרו (IFPI Peru)פלטינה 5× (לטיני)30,000 מכירות + הזרמת מדיה בלבד
אזורתאריך יציאהפורמטחברת תקליטיםמקורכלל העולם26 באפריל 2019הזרמת מוזיקה • הורדה דיגיטליתמר.
No Guidance הוא שיר שהוקלט על ידי הזמר האמריקאי כריס בראון בהשתתפות הראפר הקנדי דרייק.
השיר יצא לאור ב-8 ביוני 2019 כסינגל הרביעי מתוך האלבום התשיעי של בראון, Indigo, דרך RCA Records.
השיר הופק על ידי המפיקים האמריקאים וינילז, ג'יי לואיס וטדי וולטון והמפיק הקנדי "40".
השיר מכיל דגימה מתוך "Before I Die" שנכתב ובוצע על ידי צ'ה אקרו.
השיר היה מועמד לפרס שיר ה-R&B הטוב ביותר בטקס הגראמי 2020, וזכה בשלושה פרסים בטקס פרסי המוזיקה של סול טריין 2019: שיר השנה, שיתוף הפעולה הטוב ביותר וביצוע הריקוד הטוב ביותר.
בנובמבר 2024, בראון זכה לראשונה בתואר יהלום מטעם איגוד תעשיית ההקלטות האמריקאי עבור השיר.
עבור דרייק, זהו השיר השמיני שמקבל תואר יהלום.
ב-5 במאי קטע מהשיר הודלף ממסיבת יום ההולדת ה-30 של בראון.
ב-5 ביוני בראון הודיע שהוא הולך להוציא את השיר ו-2 ימים לאחר מכן הודיע שהשיר הולך לצאת בלילה של אותו יום.
הוידאו קליפ הנלווה לשיר הועלה לערוץ היוטיוב הרשמי של כריס בראון ב-26 ביולי 2019.
No.6 Collaborations Project הוא האלבום הרביעי במספר של הזמר האנגלי אד שירן.
האלבום יצא לאור ב-12 ביולי 2019 דרך אסילום רקורדס ואטלנטיק רקורדס.
האלבום הוא המשך למיני-אלבום של שירן מ-2011, No.
5 Collaborations Project, האלבום כולל הופעות אורח של אמנים כמו ג'סטין ביבר, קמילה קביו, אמינם, 50 סנט, קארדי בי ועוד.
+אזורתאריך יציאהפורמטחברת תקליטיםמקורעולמי12 ביולי 2019תקליטור • הזרמת מוזיקה • הורדה דיגיטליתאסילום • אטלנטיק
No Angels (בעברית: אין מלאכים) היא להקת בנות גרמנית.
הלהקה הוקמה ב-2000 במסגרת תוכנית המציאות "Popstars" בערוץ "RTL Zwei" הגרמני בה נבחנו זמרות ללהקת בנות.
ב-2001 הם הוציאו את הסינגל הראשון שלהן "Daylight in Your Eyes" שזכה להצלחה בגרמניה, אוסטריה ושווייץ ומכר מעל מיליון עותקים, הסינגל השני שלהן "Rivers of Joy" נהיה אף הוא להיט, הסינגל השלישי שהוציאו היה ביצוע כיסוי לשירם של יורית'מיקס "There Must Be an Angel (Playing With My Heart)".
לאחר מכן הם הקליטו גרסה משלהן לשיר הפתיחה של הסרט אטלנטיס: האימפריה האבודה.
הלהקה הופיעה כמופע פתיחה בקונצרט של וסטלייף.
בסוף 2001 הם יצאו לסיבוב הופעות.
ב-2002 יצא אלבום הבכורה שלהן "Elle'ments".
הם זכו במספר פרסי מוזיקה.
ב-2003 התפרקה הלהקה על מנת שהחברות בה יתמקדו בקריירת הסולו שלהן.
ב-2007 חברות הלהקה הודיעו על איחודם מחדש ובאותה שנה הוציאו את האלבום "Destiny".
ב-2008 הם התמודדו על ייצוג גרמניה באירוויזיון וזכו במקום הראשון.
באירוויזיון 2008 בבלגרד הופיעו עם השיר "Disappear".
הן סיימו במקום ה-23 עם 14 נקודות.
בשנת 2021 הלהקה הוציאה אלבום חדש שכלל בין היתר שיר "Mad Wild".
No Boys Allowed (בעברית: אין כניסה לבנים) הוא אלבום האולפן השני של הזמרת-יוצרת האמריקאית קרי הילסון.
האלבום יצא לאור ב-17 בדצמבר 2010, על ידי חברות התקליטים מוסלי מיוזיק גרופ, זון 4 רקורדס ואינטרסקופ רקורדס.
עם יציאתו נכנס האלבום אל המקום האחת עשרה במצעד הבילבורד 200.
האלבום הופק על ידי ארדן אלטינו, בוי-1דה, בי מייג'ור, צ'ארלי בריאל, צ'אק הרמוניה, דנג'ה, דייוויד ג'וסט, הוליווד הוט-סויס, ג'י-מיזלה, ג'רום "ג'-רוק" הרמון, ג'רי דופלסיס, מתיו ברנט, ני-יו, פולאו דה דון, רובין גרוברט, סטאר-גייט וטימבלנד.
גרסת הדלוקס של האלבום כללה בתוכה את "Hustler", "Lie to Me" ו-"Won't Be Long".
מדינהתאריך יציאהגרסהפורמטחברת תקליטיםמקורהולנד17 בדצמבר 2010רגילה • דלוקסתקליטור • הורדה דיגיטליתיוניברסל מיוזיק גרופניו זילנדקנדה21 בדצמבר 2010אינטרסקופארצות הבריתמוסלי • זון 4אוסטרליה24 בדצמבר 2010יוניברסל מיוזיק גרופצרפת10 בינואר 2011גרמניהבריטניהפולידורפולין21 בינואר 2011יוניברסל מיוזיק גרופיפן26 בינואר 2011מחודשתגרמניה8 ביולי 2011
No Frauds (בעברית: בלי הונאות) הוא סינגל שהוקלט על ידי הראפרית הטרינידדית ניקי מינאז', ביחד עם המוזיקאי הקנדי דרייק והראפר האמריקאי ליל ויין.
השיר יצא לאור ב-10 במרץ 2017, כסינגל שלא מתוך אלבום, על ידי חברות התקליטים יאנג מאני, קאש מאני, וריפבליק רקורדס.
השיר הגיע למקום השמיני במצעד שירי ה-R&B\היפ הופ.
השיר נכתב על ידי ניקי מינאז', ליל ויין, דרייק, סטארה, שיין לינדסטרום, טים גומרינגר וקווין גומרינגר והופק על ידי מורדה ביטס וקיוביטס.
בנוסף לכך, יצא השיר בדיוק בסמוך לצאת השירים "No Frauds" ו-"Regret in Your Tears", והיה לשני מביניהם שצולם לו וידאו קליפ נלווה.
האודיו הרשמי של השיר הועלה לערוץ היוטיוב של ניקי מינאז' ב-16 במרץ 2017. הווידאו קליפ הרשמי יצא לאור ב-19 באפריל 2017. הקליפ בוים על ידי בני בום.
הקליפ עורר סערה רבה בתקשורת, היות שהוא צולם בגשר וסטמינסטר, בדיוק בסמוך לפיגוע שהיה שם.
נכון לאפריל 2020, מונה הצפיות של הקליפ עומד על למעלה מ-180 מיליון צפיות.
מדינהתאריך יציאהפורמטחברת תקליטיםמקורעולם10 במרץ 2017הזרמת מוזיקה • הורדה דיגיטליתיאנג מאני • קאש מאני • ריפבליקארצות הברית14 במרץ 2017רדיו שירים קצביים
"No Matter What" (בעברית: לא משנה מה) הוא סינגל של קאלום סקוט.
השיר מספר את סיפורו של סקוט שיצא מהארון בפני הוריו ותגובותיהם על כך היו שהם אוהבים אותו "לא משנה מה".
סקוט אמר כי: בנוסף, הוא הוסיף כי:
הווידאו קליפ לשיר בוים על ידי אוזי פלין יצא ב-8 בנובמבר 2018 בחשבון היוטיוב של סקוט.
קתרינה ריס מ-CelebMix כינתה את השיר .
מדינהתאריך יציאהפורמטחברת תקליטיםמקורברחבי העולם19 באוקטובר 2018הורדה דיגיטלית • הזרמת מוזיקהקפיטול רקורדס
No Candle No Light הוא סינגל שהוקלט על ידי הזמר-יוצר האנגלי זאין, בשיתוף הראפרית הטרינידדית ניקי מינאז', מתוך אלבום האולפן השני שלו, Icarus Falls.
השיר יצא לאור ב-15 בנובמבר 2018, על ידי חברת התקליטים תקליטי RCA, כסינגל השישי מהאלבום.
השיר נכתב על ידי זאין מאליק, ניקי מינאז', בריטני קוני, בלו ג'ון, קתרין אוסטנברג, בריאן לי, טי ג'יי רוטון וטושאר אפטה, והופק על ידי טושאר אפטה, סוייר ובריאן לי.
השיר מכיל בתוכו את סגנונות ההאוס הטרופי, ה-EDM והפופ.
בסמוך לצאתו, עלה השיר לרשת הזרמת המדיה ספוטיפיי, תוך שהצליח לצבור למעלה מ-36 מיליון השמעות.
כלפי השיר הופנו ביקורות מעורבות וחיוביות כאחד, מטעם אתרי מוזיקה ומגזינים שונים.
אזורתאריך יציאהפורמטחברת תקליטיםמקורעולם15 בנובמבר 2018הזרמת מוזיקה • הורדה דיגיטליתRCAארצות הברית20 בנובמבר 2018רדיו להיטים עכשוויים
No Gravity (בעברית: אין כוח כבידה) הוא אלבום האולפן השני של הזמרת-יוצרת הבריטית שונטל.
האלבום יצא לאור ב-21 בספטמבר 2010, על ידי חברת התקליטים SRC Records.
שונטל הצהירה כי האלבום יהיה ניסיוני ומושפע כולו ממוזיקת רוק, היא תיארה את הצליל הכללי כ"מאוזן היטב".
האלבום עצמו היה צפוי לצאת ב-24 באוגוסט, אך לבסוף שונטל הכריזה כי האלבום יתעכב ויצא לבסוף ב-21 בספטמבר.
במקור השיר "DJ Made Me Do It", היה נועד להרכב המוזיקלי נינה סקיי.
לאחר שהקליטו ההרכב נינה סקיי את השיר לאלבומם השני, החליטו ההרכב לעכב את צאת האלבום בכך כותבי השיר, ג'קי בויז, ברונו מארס ופיליפ לורנס, הציעו אותו לשונטל מכיוון שטכנית השיר עדיין לא היה שייך לנינה סקיי.
בריאיון למגזין הבריטי "Blues & Soul", סיפרה שונטל : "'No Gravity' הפך כמעט כמו המנטרה הזו שאימצתי לחיי ולכל הפרויקט...
בעצם חשבתי 'אני' אני באמת לא יכולה לתת לשום דבר לעמוד בדרכי; אני לא יכולה לאפשר לשום דבר לעצור אותי לעלות לפסגה; אני לא יכולה שיהיה שום דבר שיחזיק אותי או יעצור אותי.
לא צריך שיהיה בשום דבר כוח כבידה, אז אני יכולה תמיד לצוף גבוה יותר וגבוה!".
מדינהתאריך יציאהפורמטחברת תקליטיםמקורארצות הברית21 בספטמבר 2010הורדה דיגיטלית • תקליט • תקליטורSRC Records • מוטאון יוניברסל רקורדסבריטניה18 באוקטובר 2010איילנד רקורדס
No Idea (בעברית: אין מושג) הוא סינגל של הראפר והזמר האמריקאי דון טוליבר.
השיר פורסם דרך חברות התקליטים קקטוס ג'ק, אטלנטיק רקורדס, ו-We Run It Entertainemnt ב-29 במאי 2019, כסינגל הראשי מתוך אלבום האולפן הראשון של טוליבר, Heaven or Hell.
השיר הופק על ידי וונדהגרל וקיוביטז.
השיר צבר פופולריות רבה החל מדצמבר 2019 לאחר שנעשה ויראלי באפליקציית שיתוף הווידאו טיקטוק.
למעלה משמונה מיליון סרטונים בהם נכלל השיר פורסמו בטיקטוק, שזכו ליותר מ-6 מיליארד צפיות, נכון ליוני 2020. בסרטונים מופיעים בדרך כלל אנשים הרוקדים לצלילי הפזמון.
No Idea היה לשיר הטיקטוק הטוב ביותר בדצמבר 2019.
הקליפ של השיר פורסם גם הוא ב-29 במאי 2019, ובוים על ידי גרנט זינגר.
דון טוליבר זכה לראשונה לפופולריות בשנת 2018, לאחר שהופיע באלבום Astroworld של טראוויס סקוט, ברצועה "Can't Say".
השיר הוסמך לתואר פלטינה, וטוליבר הופיע יחד עם סקוט בסיבוב ההופעות אסטרוורלד.
הוא פרסם את אלבום המיקס השני שלו, Donny Womack (שנקרא על שם האלטר-אגו שלו) באותו חודש עם יציאתו של Astroworld באוגוסט 2018, ובהמשך יצא No Idea כסינגל ב-29 במאי, שנה לאחר מכן.
השיר צבר פופולריות רבה באפליקציית שיתוף הווידאו טיקטוק והחל להתקדם במעלה מצעדים רבים ברחבי העולם.
טוליבר תיאר את השיר כ"פרק ראשון, ההקדמה האמיתית לפרק של פרויקט חדש".
במגזין Complex נכתב כי השיר הוא "כל מה שאתה רוצה משיר של דון טוליבר", כשהוא מחמיא ל"מלודיות" וליכולת של טוליבר להציג את כישוריו המתפתחים ככותב שירים.
נאדה מש מ-HotNewHipHop ציינה כיצד "הוייב הדארק-טראפי של השיר" משלים את הראפ של טוליבר.
No (בעברית: לא) הוא סינגל שהוקלט על ידי הזמרת-יוצרת האמריקאית מייגן טריינור, מתוך אלבום האולפן השני שלה, Thank You.
השיר יצא לאור ב-4 במרץ 2016, על ידי חברת התקליטים אפיק רקורדס, כסינגל הראשון והפותח מתוך האלבום.
השיר הגיע למקום הראשון במצעד השירים שבלטביה.
השיר נכתב על ידי מייגן טריינור, ריקי ריד ויעקב כאשר והופק על ידי ריקי ריד גם כן.
השיר מגובה בגיטרות והוא שיר מסוגות הדאנס-פופ והרית'ם אנד בלוז.
בנוסף הוא שואב השפעות של דו-וופ והמילים שלו מדברות על התנהגות לא רצויה של גברים כלפי נשים, כמו גם הטרדות וכולי.
פטימה רובינסון ביימה את הקליפ הרשמי של השיר.
הוא צולם במחסן, תוך שמבקרי מוזיקה ציינו שהוא כהה ואפל יותר מבחינה מהקליפים הקודמים של טריינור ובו ניתן לראות אותה, כשהיא רוקדת יחד עם רקדניות ליווי.
בשל אופיו המיני, הושווה הקליפים לקליפים ויצירות של מדונה ובריטני ספירס.
נכון לאוקטובר 2020, מונה הצפיות של הקליפ עומד על למעלה מ-560 מיליון צפיות.
מקוםתאריםמכירותאוסטרליה (ARIA)פלטינה 3×210,000איטליה (FIMI)זהב25,000ארצות הברית (RIAA)פלטינה 2×2,000,000בלגיה (BEA)זהב15,000בריטניה (BPI)זהב400,000גרמניה (BVMI)זהב200,000מקסיקו (AMPROFON)פלטינה + זהב90,000ניו זילנד (RMNZ)זהב7,500ספרד (PROMUSICAE)פלטינה40,000פולין (ZPAV)פלטינה 2×40,000קנדה (Music Canada)פלטינה 3×240,000שוודיה (GLF)זהב20,000 מכירות + הזרמת מדיה בלבד
מדינהתאריך יציאהפורמטחברת תקליטיםמקורהממלכה המאוחדת4 במרץ 2016הורדה דיגיטליתאפיקארצות הברית7 במרץ 2016רדיו להיטים עכשוויים למבוגריםהממלכה המאוחדתרדיו להיטים עכשווייםארצות הברית8 במרץ 2016איטליה11 במרץ 2016
No Church in the Wild הוא סינגל שהוקלט על ידי הראפרים האמריקאים ג'יי זי וקניה וסט, מתוך אלבומם המשותף, Watch the Throne, בשיתוף הזמרים האמריקאים פרנק אושן ודה-דרים.
השיר יצא לאור ב-20 במרץ 2012, על ידי חברות התקליטים רוק-א-פלה רקורדס, רוק ניישן ודאף ג'אם, כסינגל השביעי מתוך האלבום.
השיר הגיע בשיאו למקום ה-72 במצעד הבילבורד הוט 100 והגיע ל-40 הראשונים במצעד שירי הראפ ומצעד שירי ה-R&B\היפ הופ.
השיר הועמד בטקס גראמי ה-55 לקטגוריית קליפ השנה וזכה בפרס גראמי לביצוע הראפ/שירה הטוב ביותר.
ג'יי זי וקניה וסט הם ראפרים אמריקאים ששיתפו פעולה בשירים רבים יחד, בהם "Run This Town", "Swagga Like This" ו-"Monster".
בשנת 2010, החלו לעבוד על אלבומם המשותף, Watch The Throne.
בתחילת 2011, הוציא פרנק אושן את מיקסטייפ הבכורה שלו, Nostalgia Ultra, שזכה לשבחים מהמבקרים.
המיקסטייפ עניין את וסט, שעל פי הדיווחים היה "מעריץ גדול" של אושן, ולאחר מכן הזמין וסט את אושן להשתתף בשני שירים מתוך אלבומם המשותף שלו ושל ג'יי זי, כשהשני היה "Made in America".
שני השירים הקולטו בניו יורק, והופקו על ידי וסט ו-88-קיז.
מפיק השיר 88-קיז ביקר את וסט באופן רנדומלי כדי להגיד שלום, ונקלעו השניים למפגש הקלטות האלבום Watch the Throne יחד עם ג'יי זי והמפיקים האמריקאים קיו-טיפ, נו איי.די.
88-קיז ניגן 20 מהפקותיו שנכללו בעמוד ה-SoundCloud שלו ולטענתו, "כולם בחדר פשוט התחילו להשתגע".
כעבור שעה הם בחרו את ההפקה שתהיה חלק מהשיר.
למחרת, פגש 88-קיז בפעם הראשונה את פרנק אושן ושמע את הפזמון.
בימים אלו הקליטו גם ג'יי זי ו-וסט את חלקם בשיר.